23
Buɔkni kɔ Gɔa̱rkɛ kɛ kä Nyɔakɛ kɛ kɛ luɔc kɛ Thuk ti Gööl I̱di̱?
Kɛ ɣöö bakɔ “thuk Kuɔth ti gɔw” la̱t “nɛy ti cieŋ wi̱i̱ muɔɔn, kɛ döör diaal kɛnɛ thuk duëli, kɛ thuk ti gööl kɛ nɛy diaal,” kɔn cakɔ buɔkni ka̱m raar kɛ tha̱ŋ thukni ti 700. (Nyuuth 14:6) Kɔn luäŋ nɛy la̱t ɛ bum bum ɛmɛ i̱di̱? Luäŋ nɛy la̱t ɛmɛ kɛ ɣöö lua̱kɛ kɔ ɛ nɛy tin gɔa̱rkɛ buɔkni kɔ wi̱i̱ muɔɔn kɛɛliw kɛnɛ tha̱ŋ nɛɛni ti 3,300 tin nyɔakɛ buɔkni kɛ luɔc kɛ thuk ti gööl, kä nɛy diaal tin luɔckɛ kɛ kɛ Nëën Jaöba.
Buɔkni tin nyɔakɛ kɛ luɔc ca kɛ gɔr kɛ thok Liŋli̱thni kɛ nhiam. Buɔn Nɛɛni tin Ka̱pkɛ Ji̱ Kuɔth guɛckɛ lät nɛɛni tin Gɔa̱a̱r Buɔkni kä mäktäpni kɔ tin di̱t wi̱i̱ muɔɔn kɛɛliw. Nɛy ti̱ti̱ rialkɛ lät nɛɛni tin gɔa̱a̱r tin lät kä mäktäpni tin di̱t kɛnɛ kar mäktäpni tin kɔŋ i̱kä bä. Kɛ ɣöö te nɛy kɛ gɔa̱a̱r buɔkni ti ŋuan, luäkɛ nɛy kɛ ɣöö bakɔ buɔkni ti tekɛ ruaacni ti gɔw kɛ kui̱ nɛɛni diaal tin te kɛ ciɛŋ kɛnɛ rik ti gööl wi̱i̱ muɔɔn kɛɛliw la̱t.
Bok in ca gɔr kɛ thok Liŋli̱th la ja̱kɛ jɛ kä nɛy tin nyɔakɛ jɛ kɛ luɔc kɛ thuk ti gööl. Kɛ kɔr kä mi ca bok in ca gɔr rialikä kä ca nhɔk, ba cuo jäkä nɛy tin nyɔakɛ jɛ kɛ luɔc kɛ thuk ti gööl kɛ rɛy kɔmpio̱tɔri wi̱i̱ muɔɔn kɛɛliw, tin ba nyɔk kɛ luɔc, kä ba guic, kä ba tin ca gɔr nyɔk kɛ kuën. La ɣɔa̱n kɛ jɛ ɛ ɛlɔŋ ɛ kɛn ɛn ɣöö ba “rieet ti gɔw ti luɔtkɛ rɔ jek” min dee wä kɛɛl kɛnɛ min ca gɔr kɛ thok Liŋli̱thni kɛ thokdiɛn.
Kɛn kɔmpio̱tɔri jakɛ la̱t kä wä kɛ pɛ̈th agɔaa. Kɔmpio̱tɔr /cɛ ŋɔaani dee gɔr ce̱tkɛ gɔa̱a̱r nath kɛnɛ nɛy tin nyɔakɛ buɔkni kɛ luɔc kɛ thuk ti gööl. Duundɛ ɣöö, kɔmpio̱tɔr jakɛ lätkiɛn kä pɛ̈th kɛ ɣöö lätdɛ lät ti ŋuan. Nëën Jaöba ca mi loc ŋɔak kɛ thuk ti kur diaal la̱t rɛy Kɔmpio̱tɔrä kä matkɛ jɛ kɛɛl kɛ thurɛkni, kä bakɛ cuo jäkä gua̱a̱th in waa kɛ wä ka̱m raar thi̱n ala buɔkni.
Ɛŋu ɣɔn nɛy jɛ ɛlɔŋ i̱nɔ mɔ, ɛn ɣöö bi nɛy buɔkni nyɔk kɛ luɔc kɛ thuk ti ŋuan ɔ? Ɛ ɣöö latdɛ Jaöba min go̱r ɣöö bi “nɛy diaal kään, kä bikɛ ben ŋäcä thukä.”
Buɔkni kɔ la gɔa̱rkɛ kɛ i̱di̱?
Ɛŋu nyɔk nɛy buɔkni kɔ kɛ luɔc kɛ thuk ti ŋuan ɔ?
unk nus_Latn nus_Latn nus_Latn nus_Latn nus_Latn nus_Latn nus_Latn nus_Latn